hu hu hu it pt hu hu hu en hu uk hu hu hu hu en et hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu zh hu en hu fr en es es es es en hu de hu hu hu hu hu hu hu hu de hu hu hu hu hu hu hu hu hu hu hu hu hu hu it pt hu hu hu hu hu hu eo hu hu hu hu hu
Bujtor István visszatér a filmvászonra - Mozi, Film Online Magazin - MoziNéző
Írta: MoziNéző | 2022,szept,11 | Filmhírek | 0 |
A Budapesti Klasszikus Film Maratonon vetítik Az oroszlán ugrani készül felújított változatát
Bár az 1980-as években vált igazán híressé Ötvös Csöpi szerepében a bátor és ügyes, mindent legyőző akcióhős figuráját a Budapesti Klasszikus Film Maratonon is látható első magyar kémfilmben, Az oroszlán ugrani készül című alkotásban keltette életre először a 80 éve született Bujtor István. A film felújított változatát a fesztiválon láthatja először a közönség.
A világot nagy veszély fenyegeti: egy frissen szabadult háborús bűnös orvos tömegpusztító fegyverrel felérő szérumáért folyik a hajsza. Egy náci exparancsnok és szadista ügynöke megkörnyékezi a professzort, akit a lánya életével zsarolnak. Még szerencse, hogy a magyar rendőrség szuperügynöke, Menő Fej is rááll az ügyre. A nyomába eredő gengsztereket egy-két pofon vagy kütyü bevetésével intézi el, és közben mindig marad elég ideje a hölgyekre is.
Révész György alkotása bevallottan a James Bond-filmek paródiája, amelyben a Bujtor István által alakított magyar titkos ügynök, Menő Fej, a jugoszláv rendőrség oldalán száll szembe egy nácikból álló bűnözőcsoporttal, hogy megszerezze a Dubrovnik közelében, egy sziklában elrejtett tömeggyilkos ampullát. A népszerű 007-esről szóló filmek az 1960-70-es években nem mentek át a szocialista cenzorok szűrőin, a látványos tengerparti autós üldözéssel, szigetek közötti hajókázással és a történelmi óvárost bemutató helikopteres légi felvételekkel gazdagított akció-vígjáték ezért különösen nagy népszerűségnek örvendett a hazai közönség előtt.
A film ötlete úgy született meg, hogy Révész György rendező és Föld Ottó főgyártásvezető a dubrovniki tengerparton sétálgatva meglátták a sziklát, ami egy ugrani készülő oroszlánra hasonlít. Megvásárolták két jugoszláv szerző krimi-ötletét és indulhatott is a forgatás többek közt Dubrovnikban, Splitben és Mostarban. Mivel a filmben egymást követik az akciójelenetek, a színészek kemény fizikai megpróbáltatásoknak voltak kitéve. Azon viszont még a stáb tagjai is meglepődtek, hogy a Dr. Klauberget játszó, ekkor 66 éves Ajtay Andor milyen energiával futkározik a sziklás tengerparton, ugrál be a motorcsónakba, evez, sőt, verekszik. A lányát játszó Medveczky Ilonának az úszómedencével gyűlt meg a baja, ugyanis nem tudott úszni.
Az akkor 26 éves Bujtor István tökéletes a szuperhős titkosügynök szerepében. A színész a fizikai épségét is kockáztatta a forgatáson. Ahhoz a jelenethez, amikor Menő-Fej egy felnyíló híd egyik oldaláról átugrik a másikra, a jugoszláv partner, az Avala filmgyárbiztosított kaszkadőrt. A kaszkadőr meg is jelent, de amikor megtudta, hogy miről van szó, kijelentette, hogy nem vállalja. Bujtor István „utóvégre kosaras voltam!” felkiáltással végül maga csinálta meg az életveszélyes jelenetet.
A szereposztás igazi különlegessége, hogy Psota Irén brillírozik a főgonosz szadista Helgaként, illetve Ajtay Andor, Szendrő József és Dajka Margit mellett a kor olyan sztárjai is feltűnnek, mint a teljes Illés zenekar vagy Medveczky Ilona. A filmben a többszörös olimpiai- és Európa-bajnok ökölvívó, Papp László is felbukkan. A Pikó nevű gengsztert játszik, aki kétszer is összecsap a főszereplő Menő-Fejjel. Bujtor István kezdetben nevetségesnek tartotta, hogy az ő karaktere leüsse a híres ökölvívót, de Pappot nem zavarta a dolog, sőt jó pár fogást meg is tanított neki. A felvétel során aztán Bujtor kicsit késve kapta el a fejét egy pofon elől, de a stáb nagy megkönnyebbülésére nem lett komolyabb baja. Az csak másnap derült ki, amikor Papp Laci sántítva jelent meg, hogy ő is kapott rendesen a színésztől. Világhírű boxolóként azonban nem állt neki panaszkodni.
Az oroszlán ugrani készül frissen felújított változatát szeptember 18-án vetítik a Budapesti Klasszikus Film Maraton programjában.
Előző Védelem alatt (2022)
Következő Pénteken kezdődik a Kerekdomb Fesztivál
Női rendezőt kapott a Star Trek 4.
Az idei Oscar-díj átadás több eddigi csúcsot is megdönthet!
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Mozi, film, színészek, rendező…
3D ADS Service Kft akciófilm amerikai film Angol film Animációs film Arnold Schwarzenegger Big Bang Media Brad Pitt Bruce Willis Budapest Film Cirko Film családi film dokumentumfilm dráma előzetes filmforgatás filmhír Francia film Freeman Film Fórum Hungary horror InterCom kalandfilm Magyar film mozi mozihír Mozinet mozinézők nyereményjáték Német film Olasz film Oscar pletyka poszter Pro Video Film romantikus vígjáték sci-fi thriller Tom Cruise UIP Duna Film Vertigo Média Vertigo Média Kft. videó vígjáték
Új filmek | Mozi, film hírek
Peter von Kant (2022)
Gyűrűk Ura-trilógia – Középfölde újra mozivásznon!
Valami madarak – Elkezdődött Hevér Dániel első mozifilmjének forgatása
Ecc, pecc, ki lehetsz? (See How They Run) 2022
Elegant Themes által tervezett | Powered by WordPress